cyanic-selkie/wikianc huggingface dataset:
Tanegashima Space Center
Den Tanegashima Space Center (Tanegashima Uchū Sentā, dacks als TNSC ofgekierzt) ass eng japanesch Weltraumgare zu Minamitane op der Insel Tanegashima. Mat enger Fläch vu 9,7 Quadratkilometer ass den TNSC déi gréisst japanesch Weltraumgare.
Geschicht
D'Rakéitestartplaz gouf 1969 bei der Grënnung vun der National Space Development Agency (kuerz NASDA) opgeriicht. Zanter der Fusioun vun der NASDA mam Institute of Space and Astronautical Science (ISAS) an dem National Aerospace Laboratory of Japan (NAL) zu der neier japanescher Raumfaartagentur Japan Aerospace Exploration Agency (JAXA) ass den TNSC am Besëtz vun der JAXA. Zanter 1975 gi vum TNSC och orbital Missioune gestart.
Rakéitestartplaze an hir Benotzung
D'Weltraumgare léisst sech an zwéi Beräicher ënnerdeelen, déi nërdlech Osaki Range an déi südlech Takesaki Range.
D'Osaki Range huet zwou Startplazen, déi eng dovun ass de Launch Complex Yoshinobu (ofgekierzt Launch Area Y, LA-Y). Si gouf 1993 fir den H-II-Programm gebaut a bestoung am Ufank nëmmen aus dem Launch Pad 1. Am Joer 2000 gouf e weidere Launch Pad gebaut, dee bis elo awer nach ni zum Asaz koum. Vum LA-Y ginn H-II, H-IIA an H-IIB Rakéite gestart. Den éischte Start war den 3. Februar 1994. Déi zweet Startplaz vun der Osaki Range ass de Launch Complex Osaki (ofgekierzt Launch Area N, LA-N). Den LA-N gouf vu Rakéite vum Typ J-I, N-I an N-II benotzt. Den éischte Start vun der LA-N war den 9. September 1975.
Déi südlech Takesaki Range besteet ënner anerem aus dem Launch Area Q an dem Launch Complex Takesaki (ofgekierzt Launch Area T, LA-T). Vun der LA-Q si bis elo nëmmen zwou Rakéite vum Typ Mu gestart, déi éischt den 2. September 1974, déi zweet de 5. Februar 1975. Den LA-T gëtt fir d'Starte vun der Lambda, MT-135, S a fir TR-1 benotzt. Vun hei ginn zanter 1967 Rakéite gestart.
Weideres um Areal
Fir d'Montage vun den H-II-Rakéite huet den TNSC e Vehicle Assembly Building (kuerz VAB), änlech dem Vehicle Assembly Building vum Kennedy Space Center. Hien ass 81 Meter héich an dat gréisst Gebai um TNSC. No engem Ëmbau passe mëttlerweil zwou H-IIA-Rakéiten fir d'Montage gläichzäiteg an de VAB. Fir den Zesummebau vun enger H-II dauert et dräi Méint, an déi vun der H-IIA ee Mount.
De Kontrollzentrum fir de Fluch vun der H-II vum TNSC läit aus Sécherheetsgrënn 10 Meter ënner der Äerd a 500 Meter vun der Rakéitestartplaz ewech.
Nicolas Wagner (Dressurreider)
Den Nicolas Wagner-Ehlinger, gebuer den 2. Januar 1991, ass e lëtzebuergeschen Dressurreider an Olympionik.
2021 huet hie Lëtzebuerg op den Olympesche Summerspiller zu Tokyo vertrueden.
Tales of Terror
Tales of Terror  ass en US-amerikanesche Film vum Roger Corman aus dem Joer 1962 no dräi Erzielunge (Morella, The Black Cat an The Case of M. Valdemar) vum Edgar Allan Poe.
Ëm wat geet et am Film?
De Locke (Vincent Price) beschëllegt seng Duechter (Maggie Pierce) hir Mamm bei der Gebuert ëmbruecht ze hunn... De Montresor (Peter Lorre) haasst seng Fra Annebelle (Joyce Jameson) an nach méi hir schwaarz Kaz... De Valdemar (Vincent Price) ass onheelbar krank a versicht duerch Hypnos seng Péng besser ze erdroen...
Géidger Millen
D'Géidger Millen ass e Lieu-dit an der Gemeng Ëlwen.
Geographie
D'Géidger Mille läit laanscht den CR336, tëscht Wilwerdang a Géidgen an der Gemeng Ëlwen, am Dall vun der Millebaach.
Streik!
Streik! ass e lëtzebuergeschen Documentaire vum Andy Bausch. En huet den Ënnertitel 100 Joer fräi Gewerkschaften zu Lëtzebuerg (1916-2016) a koum den 11. Mee 2016 an de Kino.
Ëm wat geet et am Film?
De Film erzielt unhand vun Interviewen, Archivmaterial an nogestallten Zeenen d'Geschicht vun de Gewerkschaften zu Lëtzebuerg, vum 19. Joerhonnert bis 2016.
Brooklyn (Film 2015)
Brooklyn ass e brittesch-kanadesch-iresche Film vum John Crowley aus dem Joer 2015 no engem Roman vum Colm Tóibín.
Ëm wat geet et am Film?
D'Eilis verléisst Irland fir an de Vereenegte Staaten eng Aarbecht ze fannen. Zu Brooklyn begéint hat den Toni de Jong vun italieeneschen Awanderer…
Streik!
Soss
Den Historiker Denis Scuto an de Schauspiller an Historiker Marc Limpach hu bei de Recherche fir de Film gehollef. De Marc Limpach ass och den Erzieler vum Film.
De Sänger Serge Tonnar huet d'Vollekslidd fir de Film komposéiert a gesongen.
Kritik
Denis Scuto, Radio 100,7: "Dat wat d'Erzielerin Flou um Ufank vum Film ukënnegt, ass dem Andy Bausch gelongen: eng aner Geschicht vu Lëtzebuerg ze erzielen, eng passionéiert a passionnant Geschicht vun ënnen an dobäi eng immens flott filmesch Rees duerch méi wéi 100 Joer, wou alles anenee gräift: Erzielsträng, historesch Text-, Foto- a Filmdokumenter, animéiert Fotoen, nogespillten Seenen, Zäitzeien am Dialog, Musek asw."
Pol Schock, Luxemburger Wort: "Bilder von protestierenden Arbeitern werden mit romantischer Folklore unterlegt. Doch hierin liegt mithin das Deutungsproblem des Films. Es darf bezweifelt werden, ob die Herrschenden die Arbeitergeschichte bewusst leugnen. [...] Eine solche Abrechnung mit fiktiven Drachen des Landes ist eigentlich schade: Der Film verspielt dadurch seine Chance, einen nuanciert-kritischen Blick auf die Sozialgeschichte des Landes zu werfen – so ist es eine etwas simple Erzählung der Erfolgsgeschichte der Gewerkschaft(en) des Landes. "
Romain Hilgert, d'Lëtzebuerger Land: "Andy Bausch machte sich an die Arbeit mit jenen Ausdrucksmitteln, die er in mehr als einem Dutzend historischer Dokumentarfilme über Unterhaltungskünstler und Modeepochen erprobt hat und die Geschichte lebendig und kurzweilig machen sollen, mit historischen Filmdokumenten, nachträglich animierten Fotos, von Schauspielern nachgestellten Szenen, Interviews von Zeitzeugen…"
Luc Caregari, Woxx: "Der „Streik!“-Film von Andy Bausch ist eine zweischneidige Angelegenheit: Er macht dankenswert mit einer oft verdrängten Epoche bekannt, doch das Gewicht des Auftraggebers OGBL ist in deren Behandlung allzu spürbar."
Frédéric Braun, Le Quotidien: "L'excellent documentaire « Streik ! » [...] raconte l'histoire de la lutte sociale au Luxembourg. [...] Narrée par Marc Limpach, coécrite par l'historien Denis Scuto, la dernière œuvre d'Andy Bausch est probablement le meilleur documentaire actuel sur le mouvement social et ses origines profondes dans la brutalité de la société bourgeoise de la fin du XIXe siècle."
L'enfer (Film 1994)
L'enfer ass e franséische Film aus dem Joer 1994 vum Claude Chabrol no engem Dréibuch vum Henri-Georges Clouzot. De Film baséiert sech op Dréibuch vum Film L'enfer, deen am Joer 1964 wéinst der Krankheet vum Clouzot net konnt fäerdeg gedréint ginn.
Ëm wat geet et am Film?
De Paul an d'Nelly si frësch bestuet. Si hunn en Hotel a Südfrankräich deen awer duerch e grousse Prêt finanzéiert ass. De Paul ass jalous an hie mengt seng Fra géif hie mam Martineau bedréien ….
Régine Renchon
D'Régine Renchon huet op der Konschtakademie vu Léck studéiert wou se de jonke Journalist Georges Simenon deen deemools fir d'Gazette de Liège geschriwwen huet, kenne geléiert huet. Dat Joer drop goufen déi Zwee bestuet.
Si ass d'Mamm vum Marc Simenon
Canton de Bugey savoyard
De Canton de Bugey savoyard ass eng franséisch administrativ Andeelung am Arrondissement Chambéry, am Departement Savoie an der Regioun Auvergne-Rhône-Alpes.
Leon Askin
De Leon Askin, gebuer als Leo Aschkenasy den 18. September 1907 zu Wien an och do gestuerwen den 3. Juni 2005, war en éisträichesch-US-amerikanesche Schauspiller an Theaterregisseur.
De Leon Askin ass vun 1926 un am Theater opgetrueden. Als Judd huet hien no 1933 Nazi-Däitschland misse verloossen. No Openthalter zu Paräis, Wien an erëm Paräis ass hien 1940 an d'USA emigréiert.
Hie krut seng éischt Roll am Kino am Joer 1952. Hie war a Filmer vu bekannte Regisseure wéi Robert Parrish, Don Siegel, Henry Koster, Helmut Käutner, Billy Wilder, Blake Edwards an Henri Verneuil ze gesinn.
Regierungsbezierk Arnsberg
De Verwaltungssëtz ass zu Arnsberg.
Verwaltungsglidderung
De Regierungsbezierk besteet aus siwe Kreesser mat am Ganzen 78 Gemengen a 5 kreesfräie Stied. (Awunnerzuele vum 31. Dezember 2008)
Xures
Xures ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Direktiounsbezierk Chemnitz
Den Direktiounsbezierk Chemnitz ass den Nofollger vum Regierungsbezierk Chemnitz am däitsche Fräistaat Sachsen. E steet an der Hierarchie tëscht de Landkreesser an der Landesregierung.
De Verwaltungssëtz ass zu Chemnitz.
Groussherzogin-Charlotte-Monument (Stad Lëtzebuerg)
D'Groussherzogin-Charlotte-Monument (Stad Lëtzebuerg) ass e Monument zu Éiere vun der Groussherzogin Charlotte. Et handelt sech ëm eng Statu aus Bronze, déi op der Clairefontaine-Plaz an der Stad Lëtzebuerg steet. D'Monument gouf den 29. Abrëll 1990 ageweit.
D'Statu ass d'Wierk vum Paräisser Sculpteur Jean Cardot, Member vum Institut de France, Chef d'atelier de sculpture an der École nationale des Beaux-Arts vu Paräis (bis 1995); gegoss gouf si an der Fonderie de Coubertin vu Saint-Rémy-lès-Chevreuse.
Giuliano Montaldo
Den Giuliano Montaldo, gebuer den 22. Februar 1930 zu Genua, ass en italieenesche Filmregisseur, Dréibuchauteur a Schauspiller.
Nidderfränkesch
Nidderfränkesch ass d'Bezeechnung fir eng Famill vu Westgermanesche Sproochen déi haaptsächlech an Holland, der Belsch an a Südafrika geschwat ginn. Dozou gehéieren ënner anerem Hollännesch, Afrikaans a Limburgesch. Déi Sprooche gehéieren zum sougenannte westgermaneschen Dialektcontinuum, mä hu sech zimmlech fréi am Mëttelalter vum Continuum ofgespléckt (c. 9. Joerhonnert ). Linguistesch gesi sinn déi Sproochen der Alfränkescher Sprooch am noosten.
Giuliano Montaldo
De Montaldo gouf beim grousse Public am Joer 1971 mam Film Sacco e Vanzetti mam Gian Maria Volontè a Riccardo Cucciolla bekannt.
Yves Beneyton
Den Yves Beneyton, gebuer den 3. August 1946 zu Baden-Baden, ass e franséische Schauspiller.
Hie war a Filmer vu bedeitene Regisseure wéi Jean-Luc Godard, Marcel Carné, Jacques Rivette, Hugh Hudson a Claude Goretta ze gesinn.
(136199) Eris
Den (136199) Eris (Symbol: ) ass de masseräichste bekannten Zwergplanéit aus eisem Sonnesystem. Den Eris zielt zu de Plutoiden, enger Ënnerklass vun Zwergplanéiten, déi déi Säit vun der Neptunbunn eis Sonn ëmkreesen.
Den Zwergplanéit ass nom Eris genannt, der griichescher Gëttin vun der Oneenegkeet an dem Sträit. No senger Entdeckung, den 29. Juli 2005, hat d'NASA a vill Medien dësen Objet vun der Kuiperceinture mat engem änlech groussen Duerchmiesser bezeechent, wéi de Pluto ufanks als „zéngte Planéit“. D'International Astronomesch Unioun (IAU) huet awer de 24. August 2006 eng nei Planéitendefinitioun gemaach, no där den Eris, wéi och de Pluto, als Zwergplanéit klassifizéiert ginn ass. Den Objet krut am September 2006 als Klengplanéit d'Nummer 136199.
Den Eris beweegt sech op enger staark exzentrescher géigeniwwer der Ekliptik gebéiter Bunn ëm d'Sonn, vun där si am Ament zirka 98 AE (15 Milliarde Kilometer) ewech ass. Wéinst hirer groussen Exzentrizitéit zielt ee si zu de sougenannte gestreete Kuiperceinture-Objeten. Eng aner Bezeechnung ass Scattered disk object (SDO).
Entdeckung
Den Eris gouf vum Mike Brown (CalTech), Chad Trujillo (Gemini-Observatoire) a vum David Rabinowitz (Yale-Universitéit) entdeckt. Deene selwechten Astronome war schonn d'Entdeckung vun de groussen Transneptune Quaoar, Sedna an Orcus gelongen. Den Eris gouf op CCD-Fotoe vum 1,2-Meter-Schmidt-Teleskop um Palomar-Observatoire den 21. Oktober 2003 fonnt. Well den Eris sech lues beweegt, gouf hie bei der éischter Veraarbechtung vun de Biller iwwersinn. Eréischt bei enger neien Auswäertung vun de Fotoen huet een den Objet de 5. Januar 2005 an der Kuiperceinture fonnt. Op ale Fotoe konnte bis zeréck op den 3. September 1954, d'Bunndate verfollegt ginn.
Numm
No der Entdeckung krut den Eris vun der IAU déi provisoresch Bezeichnung 2003 UB313. Si follegt den normale Reegele fir d'Benennung vun Asteroiden an dréckt kodéiert aus, datt den Eris als 7827. gefonnten Objet an der zweeter Oktoberhallschent (U) vum Joer 2003 entdeckt gouf. D'Aarbechtsgrupp vun den Entdecker hat den Eris ufanks intern an inoffiziell „Xena“ a säi Mound „Gabrielle“, genannt.
Am September 2006 krut den 2003 UB313 dunn d'Klengplanéitennummer 136199. Zanter dem 13. September 2006 huet den 2003 UB313 elo den Numm Eris, a säi Mound den Numm Dysnomia.
Gréisst
Fir d'Gréisst vun engem Objet aus der visueller Magnitude ze bestëmmen, déi bei Eris ongeféier 18,7m ass, musse souwuel seng Distanz wéi och seng Albedo bekannt sinn. Da léisst sech seng Gréisst berechnen; eng méi kleng Albedo féiert bei gläicher visueller Hellegkeet zu engem gréissere Wäert vum Duerchmiesser.
Och bei enger héchstméiglecher Albedo vun 1, also wa si sämtlecht Liicht reflektéiere géif, wier den Eris no de Berechnunge vum Brown nach op d'mannst geneesou grouss wéi de Pluto. Well den Eris net vum Spitzer-Weltraumteleskop fonnt gouf, hat et an éischte Meldunge geheescht, den Duerchmiesser misst ënner 3200 Kilometer leien. An der Tëschenzäit huet et sech erausgestallt, datt d'Teleskop duerch e Feeler net op den Objet ausgeriicht war. Déi ugekënnegt Observatioune sinn Enn August 2005 mam Spitzer-Weltraumteleskop duerchgefouert ginn. D'Moossdonnéeë goufen uschéissend analyséiert.
Déi éischt zouverléisseg Mooss vun der Gréisst war Ufank 2005 Radioastronome vum Max-Planck-Institut fir Radioastronomie zu Bonn gelongen. Mat Hëllef vum IRAM-Radioteleskop um Pico del Veleta a Südspuenie gouf d'Wäermstralung vum Eris gemooss. A Kombinatioun mat opteschen Observatioune gouf d'Albedo op 0,60 ± 0,11 an doraus den Duerchmiesser op 3000 ± 320 Kilometer agegrenzt.
D'Entdeckerteam krut och Observatiounszäit um Hubble-Weltraumteleskop. Et ass dem Brown-Team mat spezielle Bildveraarbechtungstechniken (Dekonvolutioun) gelongen d'Gréisst vum Eris op 2400 ± 100 Kilometer ze bestëmmen. Den Eris ass also méi kleng, wéi fréier Miessungen et notéiert haten, also grad sou grouss wéi de Pluto. Hei gouf d'Albedo vum Eris op 0,85 ± 0,07 bestëmmt.
Nicolas Meyers
De Jean Nicolas Meyers, gebuer den 30. August 1871 zu Bauschelt an do gestuerwen den 31. Mee 1935, war e lëtzebuergesche Politiker (Rietspartei).
(136199) Eris
Mound Dysnomia
Den Eris huet e Mound mam Numm Dysnomia, deen den 10. September 2005 vum selwechten Team entdeckt gouf wéi den Eris. Well de Mound ongeféier de 500. Deel vun der Erisliichtkraaft huet, däerft den Duerchmiesser ongeféier bei 100 Kilometer leien. Wann d'Albedo vum Dysnomia vill méi kleng wier wéi déi vum Eris, kéint den Duerchmiesser och bis zu 250 Kilometer grouss sinn. Den Dysnomia brauch fir en Ëmlaf ronderëm den Zwergplanéit knapps 16 Deeg, bei enger Distanz vu ronn 37.000 Kilometer.
Nicolas Meyers
Hie war vun 1918 bis zu sengem Doud Buergermeeschter vun der Gemeng Bauschelt.
Hie gouf bei de Chamberwale vum 26. Oktober 1919 als Deputéierten an d'Chamber gewielt. Bei de partielle Chamberwale vum 28. Mee 1922 a bei de Chamberwale vum 1. Mäerz 1925 gouf hien erëmgewielt.
(136199) Eris
Bunn
E Sonnenëmlaf dauert ongeféier 560 Joer. D'Bunn ass, héichgradeg exzentresch (Exzentrizitéit 0,44). De Perihel vun der Bunn läit bei 38 AE. Dobäi kann den Eris zäitweileg der Sonn méi no komme wéi de Pluto, deem säin Aphel bei 49 AE läit. Am Ament ass den Eris nom Aphel vu senger Bunn, ongeféier 98 AE vun der Sonn ewech. Dat entsprécht enger Distanz vu ronn 13,5 Liichtstonnen.
Opfälleg ass, datt d'Bunn vum Eris ëm 44° géigeniwwer der Ekliptik gebéit ass, wat fir e Kierper vun dëser Gréisst ongewéinlech ass. Méiglecherweis gouf den Eris duerch de gravitativen Afluss vum Neptun an dës Bunn gelenkt.
Opbau
Verschidde Quelle schwätze vun enger Zesummesetzung vun ongeféier 70 Prozent Gestengs an 30 Prozent gefruerenem Waasser. Soulaang awer Mass an Duerchmiesser net genee bekannt sinn, musse sou Angaben zwar skeptesch gesi ginn. Spektroskopesch Observatioune um Gemini-Observatoire op Hawaii weisen ausserdeem op gefruerene Methan op der Uewerfläch vum Eris hin. Si géif domat dem Pluto ähnelen. Domat weist den Eris méi Änlechkeet mam Pluto a sengem Mound Charon op, wéi mat anere KBOs. Well de Methan héichgradeg flüchteg ass, kann den Objet a senger Vergaangenheet kaum weider an de bannenzege Sonnesystem virgedronge sinn. De Methan wier soss subliméiert an hätt sech verflüchtegt. Weiderhi konnt op der Uewerfläch gefruerene Stéckstoff nogewise ginn, woubäi sech hir Konzentratioun no Ënnersich mat dem „Multiple Mirror Telescope“ op dem Mount Hopkins an Arizona tëscht 2005 an 2007 signifikant verännert hat.
Den Eris ass grouss genuch, fir änlech wéi de Pluto eng ganz dënn Atmosphär aus Stéckstoff, Methan oder Kuelemonoxid ze halen. Dës géife periodesch mat vergréissertem Sonnenofstand an domat dem Ofsenke vun der Uewerflächentemperatur op der Uewerfläch resubliméieren, beim erneiten Uklamme vun der Temperatur dann nees subliméieren an nees eng Atmosphär maachen. Well den Eris sech am Ament ganz no bei hirem Aphel ophält, kann elo keng Atmosphär do sinn.
Et schätzt een d'Uewerflächentemperatur vum Eris op 30 K (ongeféier −242 °C).
Nikloskierch zu Heesdref
D'Nikloskierch zu Heesdref ass eng kathoulesch Kierch, déi zur Par Wëntger Sainte-Famille, zum Dekanat Norden an zu der Gemeng Wëntger gehéiert.
De Patréiner vun der Kierch ass den hellegen Niklos, deem säi Fest de 6. Dezember gefeiert gëtt.
D'Kierch steet zentral an der Uertschaft.
Geschicht
Bis de 7. Mee 2017 war et d'Filialkierch vun der Par Béigen, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Zur fréierer Par Béigen huet ausser der Nikloskierch vu Heesdref och nach d'Parkierch vu Béigen an d'Kapell vu Wëntger gehéiert.
Jean-Baptiste Didier (1834)
De Jean-Baptiste Didier, gebuer den 9. Februar 1834 zu Dippech a gestuerwen de 6. November 1916 zu Roudemer, war e lëtzebuergesche Politiker.
1871 gouf de Jean-Baptiste Didier an de Gemengerot vun der Gemeng Roudemer gewielt. De 4. Mee 1877 krut de Jean-Batiste Didier seng Nominatioun als Buergermeeschter vu Roudemer. Hien ass bis 1904 Buergermeeschter bliwwen.
1893 gouf hien als Vertrieder vum Kanton Gréiwemaacher an d'Chamber gewielt an hien huet dat Mandat bis 1911 behal.
Säi Jong Jean-Baptiste war och Deputéierten an der Chamber.
La Capelle-lès-Boulogne
La Capelle-lès-Boulogne ass eng franséisch Gemeng am Departement Pas-de-Calais an der Regioun Hauts-de-France.
Canton de Bretteville-l'Orgueilleuse
De Canton de Bretteville-l'Orgueilleuse ass eng franséisch administrativ Andeelung an den Arrondissementer Bayeux a Caen am Departement Calvados an der Regioun Normandie.
De Kanton gouf mam Dekret vum 17. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Aldringerschoul
D'Aldringerschoul war eng Primärschoul an der Stad; se louch op der Plaz tëscht dem Boulevard Royal an der Aldringerstrooss, virum Postgebai, do wou vun den 1970er Jore bis 2015 d'Busgare "Hamilius" war.
Historesches
Am Joer 1881 gouf d'Schoulflicht zu Lëtzebuerg agefouert an et huet missen - nieft deem an der Jofferegässel - en neit Schoulgebai gebaut ginn, fir all d'Kanner aus den neie Quartieren am Weste vun der Stad kënnen z'ënnerriichten.
D'Schoul gouf symmetresch gebaut, mat zwéin identesche Flilleken, ee fir d'Meedercher an ee fir d'Jongen. D'Gebai am neoklassizistesche Stil hat zwéi Stäck an eng Mansard an där en Zeechesall amenagéiert war; am Keller war en Turnsall.
No den hygienesche Virschrëfte vum Collège Médical haten déi 18 Klassesäll all grouss Fënstere fir d'Dagesliicht eran ze loossen an déi héich Zëmmeren hunn et zudeem méiglech gemaach, datt eng gutt Loftzirkulatioun am Gebai war. Toilette goufen et grad sou gutt an der Schoul wéi och an den Häff. Laanscht dem boulevard Royal war e Virgäertchen, deen awer nëmme vum Léierpersonal huet dierfe benotzt ginn.
D'Gebai huet duerch seng Dimensioun a säi Volume un eng Kasär erënnert, absënns well och nach eng héich Mauer ronderëm dem Gebai war; dës Mauer gouf dunn 1927 duerch e Gelänner ersat.
Tëscht dem 30. August an dem 28. September 1914 hat déi däitsch Arméi hire Quartier Général an der Schoul opgeschloe fir vun do aus d'Marneschluecht ze plangen. Nom Zweete Weltkrich war an engem Deel vun der Schoul den Centre d'accueil pour les rapatriés installéiert.
D'Schoul gouf am Mee 1974 ofgerappt fir do de Bau vun enger Busgare z'erméiglechen.
Groussherzogin-Charlotte-Monument (Ierpeldenger Schlass)
D'Groussherzogin-Charlotte-Monument am Park vum Ierpeldenger Schlass ass e Monument zu Éiere vun der Groussherzogin Charlotte, dat den 22. Januar 1995 ageweit gouf.
One Punch Man
One Punch Man erzielt d'Geschicht vum Saitama, en iwwerméisseg staarken Superheld, deen immens gelangweilt ass duerch d'Feelen vun enger richteger Erausfuerderung a senge Kämpf géint dat Béist. Hee probéiert dowéinst e gudde Géigner ze fannen, deen et mat him ophuelen kann an him e würdege Kampf liwwert.
Et gouf och eng digital Néioplaag vum Manga, illustréiert vum Mangaka Yusuke Murata, déi 2012 op der Websäit vum Young Jump Web Comics Shueisha publizéiert ginn ass. Den Animestudio Madhouse aus Japan war dunn och responsabel fir d'Anime-Adaptatioun vum Manga, déi tëschen Oktober an Dezember 2015 ausgestraalt ginn ass. Di englesch Synchronisatioun ass dunn dat Joer drop am Summer 2016 gemaach ginn, a spéider gouf am nämmlechte Joer eng zweet Staffel vum Anime ugekënnegt, déi fir den Abrëll 2019 virgesinn ass.
Handlung
Aus ongekläerte Grënn kënnt et op engem äerdänlechen Planéit zum Opkomme vu staarke Monsteren a Gangsteren déi Katastrophen an Desastere verursaachen. Fir déi ze bekämpfen, huet d'Weltregierung eng Heldenassociatioun kreéiert, déi Superhelden engagéiert fir déi gewalttäteg Kreaturen ze stoppen. All d'Superhelde vun der Associatioun gi vun der C-Klass bis zur S-Klass klasséiert. Just déi bescht Superhelde packen et an d'S-Klass.
De Saitama dogéint ass en onklasséierten Held, deen am City-Z Deel vu Metropolis wunnt, an heroesch Aktioune fir seng eegen Ënnerhalung mécht. Hien huet sech selwer trainéiert an ass därmoosse staark ginn, datt hie géint all méiglech Géigner mat engem eenzege Schlag gewanne kann, ouni datt hie sech ustrenge muss. Well de Saitama awer virun allem e Superheld wéinst dem Spaass un der Erfarung ginn ass, gëtt en ëmmer méi gelangweilt vu senger eegener Superkraaft, an och souguer frustréiert well et einfach u staarke Géigner feelt. Am Laf vun der Geschicht begéint de Saitama ënnerschiddleche Superhelden, Gangsteren a Monstere mat deenen hien ze dinn huet. Hie fënnt och ganz séier e Schüler, de Cyborg Genos, well deen dem Saitama seng Kraaft erkennt a bei him léiere well. Hie wëll sech nämlech un engem anere Cyborg rächen, dee seng ganz Famill ëmbruecht an säin Heemechtsduerf zerstéiert huet. Sou ginn déi zwéi Member an der Heldenassociatioun, fir offiziell als Superheld unerkannt ze ginn. Dem Genos säin Talent gëtt séier erkannt an hie gëtt direkt an déi bescht Klass, d'S-Klass, gesat, wärend de Saitama de schrëftlechen Test just knapps packt an dofir an d'Kategorie C kennt, an do ee vun den ënneschte Superhelden ass. De Saitama mécht vill Heldendoten déi net unerkannt oder iwwerhaapt vun der Allgemengheet appreciéiert ginn, wat ufanks ganz frustrant fir hien ass. Hie gëtt awer schlussendlech en Held vun der B-Klass nodeems en de mächtegen Deep Sea King aus dem Wee geraumt huet.
Iergendwann dauchen och Monsteren an der City-Z op, dem Saitama senger Stad, well se d'Helden Associatioun sichen. Kuerz dono seet de groussen Hellseeër Shibawa viraus, datt di ganz Welt a Gefor ass a zerstéiert kéint ginn. Wéinst dëse Viraussoe rifft d'Helden Associatioun all Helde vun der S-Klass op, fir datt Si zesumme Welt virun dëser Gefor beschützen. Direkt no hirem Rendez-vous start de mächtegen Alien Chef vun de „Dark Matter Thieves“, de Boros, eng Invasioun an zerstéiert d'City-A. De Saitama huet doropshin en Duell mat dësem a gewënnt duerch Asetze vu sengem beschte Fauschtschlag. Wärend der Invasioun vun den Aliens warnt den S-Klass Held Drive Knight de Genos datt deen anere S-Klass Held mam Numm „Metal Knight“ a Wierklechkeet säi Géigner ass an datt hien op en oppasse misst. Trotzdeem baut d'Helden Associatioun zesumme mam Metal Knight eng nei Basis an der zerstéierter City-A op, vun där d'Associatioun méi einfach hir Helden op Missioune soll schécke kënnen.
De Saitama fänkt dee Moment och un aner Superhelde kennenzeléieren. Hie gëtt séier befrënnt mam Bang, engem ale Kampfkonscht Meeschter, a mam stäerkste Superheld deen et jee gouf, dem King. Deen ass awer a Wierklechkeet en relativ feige Held, dee seng Positioun an der S-Klass krut andeems hie behaapt huet, hie wier responsabel fir dem Saitama seng rezent Heldendoten. Deen Moment wou de Stitch, den Direkter vun der Helden Associatioun, probéiert Gangsteren als Superhelden ze rekrutéieren, taucht och en ale Schüler vum Bang op, nämlech de Garo, a fänkt un sou vill wie méiglech aner Superhelden ze moulen, a provozéiert d'Helden Associatioun fir hien ze stoppen.
De Saitama mëscht dann och verkleet bei engem Tournoi mat, fir méi iwwert Kampfkonscht ze léieren. Wärend dem Tournoi mëscht dunn awer Monster Associatioun eng grouss Attack op eng Rei Stied wou si fir vill Schued a Panik suergen. Doriwwer hinnaus huet d'Helden Associatioun immens Schwieregkeete fir Attacken ze stoppen an ze konteren. Dem Saitama säi Schüler, de S-Klass Held Genos, schützt wärenddeem den Tournoi, fir datt de Saitama an aller rou untriede kann. Obwuel hien och bei wäitem dem Beschten ass, verléiert hien automatesch den Tournoi a gëtt disqualifizéiert well erausfonnt gëtt, datt en eng Paréck un huet an een anere Kampfkënschtler nogemaach huet. De Saitama flücht da vum Tournoi well en a kengem Fall vun der Police verhaft well ginn. Wärend der Zeremonie vun de Präisser gräift de Gouketsu, en staarkt Monster, den Tournoi un a gewënnt géint de Genos, deen den Tournoi beschütze sollt. De Gouketsu huet speziell Monsterzellen, fir Mënschen a Monster ze verwandelen. Hee forcéiert d'Leit am Stadion, sech déi Zellen anzesetzen, am Virwand datt hie Si soss géif ermorde wa si dat net géife maachen. Verschiddener vun deene verwandelen sech dann och a Monsteren, ënner anerem de Kampfkënschtler Bakuzan, woumat vill Mënschen a Gefor gerode sinn. De Saitama kennt dunn awer zeréck bei d'Stadion well en d'Explosiounen an den Hëllefsruff vum Gewënner vum Tournoi héieren huet. Fir d'Leit op der Plaz ze retten an ze schützen, kämpft a gewënnt de Saitama géint Monstere, virun deem si onschëlleg Mënschen ëmbrénge konnten.
An dëser Zäit gëtt de Garo ëmmer méi staark, well en onbedéngt dat stäerkste Monster am Universum well ginn. Hee gräift deementspriechend ëmmer méi S-Klass Helden un, wéi zum Beispill den Tank-Top Master oder och de Metal Bat. Duerch déi Attacke gëtt hien am Geforenlevel „Draach“ agestuuft, wat déi zweethéchst Stuf ass. D'Helden Associatioun bréngt et awer och net fäerdeg hien ze fänken, och nodeems si eng ganz Ekipp vun A-Klass Helde schécken, déi hie stoppe sollen. De Bang packt et dofir awer bal de Garo ëmzebréngen, mee d'Monster Associatioun rett hien am allerleschte Moment, fir datt se hien awer rekrutéiere kënnen.
D'Monstere gräifen weiderhin d'Populatioun un a sammelen sech an der City-Z, wou se ugefouert gi vun engem mächtege psychesche Monster, de Gyoro Gyoro, a vum Kinnek vun all de Monsteren, den Orochi. Trotz all deem well de Garo der Monster Associatioun nach ëmmer net bäitrieden a gräift d'Helden op eege Fauscht weiderhin un. Zu dësem Zäitpunkt fänkt d'Helden Associatioun eng riseg Offensiv géint Monster Associatioun un, nodeems déi d'Kand vun engem héichrangege Sponsor vun der Helden Associatioun entfuert hunn. Honnerte vun Helde sinn do bedeelegt, an et brécht an en Krich aus. An dem Kontext taucht eng nei Associatioun op, déi sech „The Organization“ nennt, déi aus immens staarke Roboter besteet. Déi ginn eng Allianz a mat der Monster Associatioun a schécke Roboter, déi si am Krich géint Helden ënnerstëtze sollen, wéi de Roboter G5.
Saitama
De Saitama (サイタマ)  ass den Haaptprotagonist vum Manga. Hien ass en 25 Joer alen Held, gelangweilt vum Kampf well hien ëmmer mat engem eenzege Schlag gewënnt. Hien huet 3 Joer laang haart trainéiert, nodeems hien en Kand virun engem Monster gerett huet, a gemierkt huet, datt dat him Spaass mëscht. Säin Training huet doraus bestanen datt hien all Dag 100 Pompelen, 100 Sit-ups, 10 Km Jogging gemaach huet an sech gesond ernäert. Hie benotzt och keng Klimaanlag am Summer a keng Heizung am Wanter fir sech mental ofzehäerden. Well säin Training därmoossen usprochsvoll war, huet hien dunn seng Hoer verluer, de Grond wéisou hien eng Glatz huet. Di gréisst Gefore besti fir hien net aus Géigner, mee aus Alldagsproblemer, wei zum Beispill Knappheet un Suen.
Genos
De Genos (ジェノス Jenosu) ass en 19 Joer alen Cyborg, deen dem Saitama säin Schüler gëtt, nodeems deen ganz einfach géint d'Mosquito Girl gewonnen huet. Dem Genos säin Duerf gouf 4 Joer virun der Handlung vun engem béise Cyborg ugegraff, wou dem Genos seng ganz Famill ëmkomm ass an säin Duerf zerstéiert gouf. Hien huet knapps iwwerlieft, well den Dr. Kuseno hie rett an vill Deeler vun sengem Kierper duerch Cyborg Elementer ersetzt. Hien ass sou selwer en Cyborg ginn, mat der Missioun, säin Duerf a seng Famill ze rächen. De Saitama ass ufanks net ganz begeeschtert datt den Genos säin Schüler wëll sinn, en winnt sech awer séier un säin neien Partner.
Entwécklung
D'Publikatioun vun One Punch Man huet 2009 ugefaange wéi den ONE ee Comic wollt kreéieren, an deem de Superheld schonn de stäerkste vun der Welt ass. Hie wollt dofir de Fokus op Problemer aus dem Alldag vum Superheld leeën an eng méi humorvoll Approche zum Superheldenthema huelen. Hien huet also e Superheld geschaf, dem säi gréisste Problem et z. B. ass, keng Sue méi fir d'Iessen ze hunn. Hien huet de Manga op der Internetsäit Nitosha publizéiert, eng Säit déi bekannt ass fir d'Verëffentleche vun Online-Mangaen.
D'Serie war en imminente Succès, an den Auteur ONE huet, well de Manga de Leit sou gutt gefall huet, direkt an Zäit vun e puer Woche lauter Klicken a Kommentare kritt. Den ONE huet dunn awer am Februar 2010 eng Paus vun engem Joer ageluecht an eréischt erëm 2011 weider u sengem Manga gezeechent. Hie gouf du vum Yusuke Murata kontaktéiert well deen intresséiert war fir u sengem Projet matzeschaffen, an de Murata géif de Manga nach eng Kéier fir hie frësch zeechnen. De Murata war nämlech e grousse Fan vu One Punch Man a säin Dram war et fir zesumme mam Auteur ONE um Manga ze schaffen. De Murata war zu där Zäit schonn en erfollegräiche Mangaschreiwer, a konnt duerch seng Kontakter en Accord mat Weekly Young Jump Comics fanne fir de Manga ze publizéieren.
Anime
Schlussendlech koum et och zu enger Anime Adaptatioun am Joer 2015, déi vum bekannte japanesche Studio Madhouse produzéiert gouf. De Shingo Natsume an den Tomohiro Suzuki hunn an dem Kader Regie iwwerholl a sinn verantwortlech fir Produktioun gewiescht.
Den Anime zielt bis elo eréischt 12 Follge vu jeeweils 20 Minutte pro Episode, an ass nach an der éischter Staffel. 2016 ass dunn déi zweet Staffel vum Anime ugekënnegt ginn, déi am Abrëll 2019 ausgestraalt sollt ginn. Et ass awer nach net bekannt wéi vill Follgen déi zweet Staffel wäert hunn. Et gouf awer ugekënnegt datt d'Produktion an d'Regie géife gewiesselt ginn, de Studio J.C Staff soll nämlech fir déi néi Staffel verantwortlech sinn.
Beléiftheet
De Manga One Punch Man gouf am November 2013 2.2 milliounemol gedréckt, am Abrëll 2014 3.2 milliounemol, an am November 2014 souguer 4.5 milliounemol. Déi Zuel ass ëmmer weider eropgaangen, sou datt am November 2016 schonn 11.1 Millioune Kopië gedréckt goufen, nodeems den Manga e riese Sprong gemaach huet. ,, , Am Joer 2018 stoung de Manga bei 15 Millioune Kopien. Serie gouf 2014 och fir Manga Taisho Awards nominéiert.
Och international koum de Manga gutt un, sou datt den éischten an den zweeten Deel vum Manga bei der Verëffentlechung an den USA direkt op der éischter an zweeter Plaz an der Manga Bestseller-List vun der Zeitung New York Times, waren. D'Serie gouf och fir den Eisner-Präis 2015 nominéiert.
Den Anime huet och grousse Succès, ass awer fir keen Präis nominéiert ginn.
Regierungsbezierk Darmstadt
De Regierungsbezierk Darmstadt ass ee vun dräi Regierungsbezierker am däitsche Bundesland Hessen. E steet an der Hierarchie tëscht de Landkreesser an der Landesregierung.
De Verwaltungssëtz ass zu Darmstadt.
Circuit du Mont-Blanc
De Circuit du Mont-Blanc ass eng Vëloscourse déi zu Annecy a Frankräich ëm de Mont-Blanc mat Ënnerbriechungen tëscht 1922 an 1960 gefuer gouf.
Maximäinkapell zu Kënzeg
D'Maximäinkapell zu Kënzeg ass eng kathoulesch Kapell déi zur Par Kordall Sainte-Barbe, zum Dekanat Süden-West an zu der Gemeng Käerjeng gehéiert.
De Patréiner ass den hellege Maximäin, deem säi Fest den 29. Mee gefeiert gëtt.
Se steet op der Kräizung vun der rue de la Gare an der rue de Fingig, dem CR101 an der rue de la Chapelle, net wäit vun der aler Gare vun der Atertlinn ewech. Nieft der Kapell steet d'Wëll Lann vu Kënzeg, ee vun de bemierkenswäerte Beem zu Lëtzebuerg.
Geschicht
D'Maximäin-Kapell staamt aus dem Joer 1732. D'Kapell gouf 1977 restauréiert.
D'Seeche vum Maximäin
Enger Seechen no haten d'Awunner vu Kënzeg refuséiert, dem hl. Maximäin, Bëschof vun Tréier, e Päerd ze léine wéi hien duerch d'Duerf gezunn ass.
Gläich drop ass eng schlëmm Krankheet ënner de Päerd am Duerf ausgebrach. D'Awunner hunn hire Feeler erkannt a sinn dem hellege Mann nogelaf fir hien ëmzestëmmen. Hien huet hinne verzien an huet de Päerd Lannentéi ze saufe ginn, wourop d'Déiere geheelt goufen.
Ier hien d'Duerf erëm verlooss huet, huet den hellege Mann eng Lann geplanzt an d'Awunner gebiede sech drëm ze këmmeren. Spéider gouf dunn nieft der Lann eng Kapell zu sengen Éiere gebaut, an all Joer op Päischten huet eng Pressessioun dohi gefouert.
Geographeschen Zentrum vu Lëtzebuerg
De geographeschen Zentrum vu Lëtzebuerg läit am Nordweste vu Pëtten, am Naturschutzgebitt Pëttenerbësch an der Gemeng Miersch.
Op der Plaz gouf 2011 eng Maark vun der Naturverwaltung, an Zesummenaarbecht mam Kadaster opgeriicht.
D'Maark
Si besteet aus véier dräieckege Placken aus Stol, déi an déi véier Himmelsrichtunge weisen. Op der Plack déi no Süde weist ass deen heiten Text ausgestanzt: Centre géographique
Um Fouss vun der Maark steet d'Joreszuel 2011.
Sarah De Nutte
D' Sarah De Nutte, gebuer den 21. November 1992 zu Diddeleng, ass eng lëtzebuergesch Dëschtennisspillerin an Olympionikin.
Geographeschen Zentrum vu Lëtzebuerg
D'Maark
D'Maark gouf am Juni 2011 offiziell virgestallt, zesumme mam Naturreservat Pëttenerbësch an engem Léierpad.
Sarah De Nutte
2021 huet si Lëtzebuerg op den Olympesche Summerspiller zu Tokyo vertrueden.
Geographeschen Zentrum vu Lëtzebuerg
Wéi den Zentrum berechent a festgeluecht gouf
De geographeschen Zentrum gouf 2009 vun de Spezialiste vun der Kadasterverwaltung berechent. Basis dofir waren d'Grenze vum Land, sou wéi se 1815 um Wiener Kongress mat Preisen (haut Däitschland), 1839 duerch de Vertrag vu London (spezifiéiert am Joer 1843) mat der Belsch an am 20. Joerhonnert duerch den Austausch vu klenge Parzelle mat Frankräich festgeluecht goufen.
Um Spaweck
De geographeschen Zentrum vum Land
Classique des Alpes 1995
Déi '''5. Classique des Alpes''' gouf den 3. Juni 1995 gefuer.
Et war déi zéngt Kompetitioun vun der Coupe de France 1995.
Se gouf vum Fransous Laurent Jalabert gewonnen.
Conteville-lès-Boulogne
Conteville-lès-Boulogne ass eng franséisch Gemeng am Departement Pas-de-Calais an der Regioun Hauts-de-France.
Hebe Camargo
D'Hebe Maria Camargo, gebuer den 8. Mäerz 1929 zu Taubaté a gestuerwen den 29. September 2012 zu São Paulo war eng brasilianesch Sängerin a Filmschauspillerin.
Ofdreiwung an d'kathoulesch Kierch
D'Kathoulesch Kierch refuséiert all Form vun Ofdreiwung. Am Katchëssem vun der kathoulescher Kierch heescht et, d'mënschlecht Liewe misst vum Ablack vun der Konzeptioun un op absolut Aart a Weis respektéiert a geschützt ginn, an datt "vum éischten Ablack vu senger Existenz d'mënschlecht Wiesen all seng Rechter als Persoun unerkannt muss kréien, dorënner d'onantastbaart Recht vun all onschëllegem Wiesen op Liewen". All Kooperatioun bei enger Ofdreiwung géif e schlëmme Feeler duerstellen a géif vun der Kierch mat der Exkommunikatioun bestrooft ginn. ,
Verschidde Katholicke sinn net mat der offizieller Positioun vun der Kierch averstanen. Dës Diskrepanze kënne vun Ausnamen an enger soss Antiofdreiwungsattitüd (zum Beispill am Fall vun enger Vergewaltegung) bis zur kompletter Akzeptanz vum Recht op Ofdreiwung goen. Dobäi gëtt et en Ënnerscheed tëscht praktizéierende Katholicken an net praktizéierende Katholicken; praktizéierend Katholicken hu vill éischter d'Tendenz, d'Ofdreiwung komplett ofzeleenen, wärend net praktizéierend Katholicken éischter dofir sinn, der Fra de Choix ze loossen, op si ofdreiwe wëll oder net. , ,
D'Positioun vun der Kierch gëtt reegelméisseg vu Gruppen, déi fir Fraerechter kämpfen, kritiséiert. E Beispill ass e brasilianesche Fall aus dem Abrëll 2009, bei deem den Äerzbëschof d'Mamm an d'Doktere vun engem néng Joer ale Meedchen, dat vu sengem Stéifpapp vergewaltegt gi war an dobäi schwanger ginn ass, exkommunizéiert huet well si bei him eng Ofdreiwung duerchgeféiert haten. Wärend de brasilianesche President Lula da Silva déi Entscheedung kritiséiert huet, huet de Vatikan d'Decisioun vum Bëschof verdeedegt.
A verschiddene Länner, wéi zum Beispill Polen, gëllt d'Kathoulesch Kierch als dreiwend Kraaft géint d'Liberaliséirung vun der Ofdreiwung. Och de lëtzebuergeschen Äerzbëschof Jean-Claude Hollerich huet d'Liberaliséierung vun der Ofdreiwung als "falsche Wee" an d'Ofdreiwung selwer als "schwéiert Vergoe" bezeechent.
Marie-Françoise-Ferdinande Boch
D'Marie-Françoise-Ferdinande Boch gebuer de 26. Dezember 1785 an der Stad an och do den 12. Mee 1856 gestuerwen, war eng lëtzebuergesch Schrëftstellerin.
D'Marie-Françoise-Ferdinande war d'Duechter vum Parzeläinsfabrikant Pierre-Joseph Boch, deem seng Famill de Grondstee vun der Keramikindustrie zu Lëtzebuerg geluecht hat an d'Schlass vu Siwebueren nieft der Parzeläinsfabrick gebaut hat. Als Kannd war si Zäitzeie vun de Konsequenze vun der Franséischer Revolutioun, wéi d'Belagerung vun der Festung Lëtzebuerg vun der republikaneschen Truppen, d'Bomberdement vun der Fabrick an d'Plëmme vum Schlass.
Si huet hir Erënnerunge fir hir Kandskanner opgeschriwwen. Si goufen no hirem Doud publizéiert, a ginn eng gutt Iwwersiicht iwwer d'Revolutiounszäit an d'Bourgeoisie vun deemools zu Lëtzebuerg, där hire Paternalissem vis-à-vis vun den Aarbechter, d'Basis vu verschiddene sozialekonomesche Mecanissme war.
Regierungsbezierk Detmold
De Regierungsbezierk Detmold ass ee vu fënnef Regierungsbezierker am däitsche Bundesland Nordrhein-Westfalen. E steet an der Hierarchie tëscht de Kreesser an der Landesregierung.
Ewald Balser
Den Ewald Balser, gebuer als Ewald Hermann Ludwig Balser de 5. Oktober 1898 zu Elberfeld a gestuerwen de 17. Abrëll 1978 zu Wien, war ein däitsche Schauspiller.
Regierungsbezierk Detmold
De Verwaltungssëtz ass zu Detmold.
Fabiola de Mora y Aragón
D'Fabiola Mora y Aragón, gebuer den 11. Juni 1928 zu Madrid a gestuerwen de 5. Dezember 2014 zu Bréissel, mam ganzen Numm Doña Fabiola Fernanda María de las Victorias Antonia Adelaida de Mora y Aragón, hat vun 1960, wéi se de Kinnek Baudouin bestuet huet, bis 1993, wou e gestuerwen ass, den Titel Kinnigin vun de Belsch. Duerno hat se den Titel Kinnigin vun der Belsch.
Si war d'Tatta vum Kinnek Philippe a vum Groussherzog Henri. Si huet als quiseleg gegollt an hat de Patronnage iwwer eng ganz Rëtsch karitativ Organisatiounen.
Guy Decomble
De Guy Decomble, gebuer den 12. November 1910 zu Aulnay-sous-Bois a gestuerwen de 14. August 1964 Châtellerault, war e franséische Schauspiller.
De Guy Decomble huet a Filmer vu bedeitende Regisseure wéi Jean Renoir, Marcel Carné, Jacques Becker, André Cayatte, Jacques Tati, Claude Chabrol a François Truffaut matgespillt.
Hien ass am August 1964 am Alter vun nëmmen 53 Joer gestuerwen.
Kierch Holztem
D'Kierch vun Holztem ass eng kathoulesch Kierch déi zur Par Parc Our Saint-Nicolas zum Dekanat Norden an zu der Gemeng Parc Housen gehéiert.
De Patréiner vun der Kierch ass den hellege Servatius, deem säi Fest den 13. Mee gefeiert gëtt. Niewepatréiner ass den hellegen Antonius de Groussen, deem säi Fest de 17. Januar gefeiert gëtt.
Zur fréierer Par Konstem gehéiert ausser der Filialkierch vun Holztem och nach d'Parkierch vu Konstem.
Geschicht
Zu Holztem gouf et schonn am Joer 1570 eng Kapell, déi dem hellegen Antonius geweit war an am Laf vun der Zäit e puermol nei opgebaut gouf. Am Joer 1896 (Datum iwwer dem Portal) si gréisser Verännerungen un der Kierch gemaach ginn. Den Agank gouf op d'Ostsäit verluecht an op der Westsäit en Tuerm mat enger Sakristei ugebaut. De Patréiner war vun do un den hellege Servatius.
Den zweete Weltkrich hat d'Kierch ouni gréisser Schied iwwerstanen. Se huet awer 1946 nei Fënstere vun der Firma Linster kritt.
1961 gouf den Daach erneiert an am Joer 1965 ass d'Kierch vu bannen a bausse renovéiert ginn. D'Haaptaarbechte waren eng Ëmännerung vum Chouer, de Bau vun enger neier Sakristei, eng nei Waarmloftheizung an eng nei Fassad. De Banneraum gouf no de Pläng vum Kënschtler Egino Weinert vu Köln verännert. Den 10. Juli 1965 gouf vum Bëschof Léon Lommel en neien Altor konsekréiert. Dobäi goufe Reliquië vun der hl. Maria Goretti an den hellege Cosmos an Damianus am Altor agemauert. Duerno huet de Leo Kirsch, en neie Priister aus dem Duerf, seng éischt Mass op deem neien Altor gehalen, wat normalerweis vum Bëschof gemaach gi wier.
De Chouer an d'Kiercheschëff gouf vum November 2005 bis Januar 2006 vum Usträicherbetrib Patrick Kremer aus Housen nei ugestrach.
D'Klacken
An der Kierch vun Holztem hänken zwou Klacken, déi 1883 vum J. Goussel-François vu Metz gegoss goufen:
NGC 1534
Den NGC 1534 ass eng Spiralgalaxis am Stärebild Netz. Den NGC 1534 huet eng Hellegkeet vun 12,9 mag an eng Wénkelausdehnung vun 1,7' × 0,8'.
D'Galaxis gouf de 26. Dezember 1834 vum britteschen Astronom John Herschel entdeckt.
Cornelysmillen
D'Cornelysmillen ass e Lieu-dit an der Gemeng Ëlwen.
Geographie
D'Cornelysmille läit an der Gemeng Ëlwen, ronn 1 km nërdlech vun der Uertschaft Ëlwen, am Dall vun der Wolz.
Et ass haut den Ausgangspunkt vum Trëppeltour am no der Cornelysmille genannten Naturschutzgebitt.
.
Classique des Alpes 1994
Déi '''4. Classique des Alpes''' gouf den 21. Mee 1994 gefuer.
Et war déi siwent Kompetitioun vun der Coupe de France 1994.
Se gouf vum Kolumbianer Oliverio Rincón gewonnen.
Stefan Zachäus
De Stefan Zachäus, gebuer den 18. Oktober 1990 zu Warzen, ass e lëtzebuergeschen Triathelet an Olympionik.
Kompetitiounen
2021 huet hie Lëtzebuerg op den Olympesche Summerspiller zu Tokyo vertrueden.
Pierre Thomas
Pierre Thomas ass den Numm vu follgende Persounen:
Jean Rochefort
De Jean Rochefort, gebuer als Jean Raoul Robert Rochefort den 29. Abrëll 1930 zu Dinan a gestuerwen den 9. Oktober 2017 zu Paräis, war e franséische Schauspiller a Filmregisseur.
C'era una volta il West
C'era una volta il West ass en italieenesch-US-amerikanesch-spuenesche Film vum Sergio Leone aus dem Joer 1968.
Jean Rochefort
Bekannt Filmer mam Jean Rochefort sinn den Abenteuerfilm Cartouche (1961) vum Philippe de Broca, de Kaméidisfilm Le grand blond avec une chaussure noire (1972) vum Yves Robert weider Un éléphant ça trompe énormément (1976) och vum Yves Robert an den tragesche Kaméidisfilm Le mari de la coiffeuse (1990) vum Patrice Leconte. Aner bedeitend Filmer mat him sinn Le fantôme de la liberté (1974) vum Luis Buñuel, Que la fête commence (1975) vum Bertrand Tavernier a Prêt-à-Porter (1994) vum Robert Altman. Bis 2015 war de Rochefort an enger 150 Kinos- an TV-Filmer ze gesinn. Dernieft war hien awer och ganz aktiv als Schauspiller am Theater an hien huet och dräi Filmer als Regisseur gedréint.
C'era una volta il West
Ëm wat geet et am Film?
Dräi Männer stinn op enger Gare a waarden op en Zuch. Den Zuch leeft an d'Gare an. Ee Mann klëmmt aus dem Zuch, dee fänkt un op enger Mondharmonika ze spillen.Et kéint zu enger Schéisserei, déi dräi Manner ginn erschoss an de Mann mat der Harmonika gëtt verwonnt.
De Peter McBain, deen eng Farm zu Sweetwater huet, gëtt vun Handlaanger vun der Eisebunnsgesellschaft zesumme mat sengen dräi Kanner erschoss.
…
Wolf Albach-Retty
De Wolf Albach-Retty, gebuer als Wolfgang Helmuth Walter Albach den 28. Mee 1906 zu Wien an och do gestuerwen den 21. Februar 1967, war en éisträichesche Schauspiller.
Canton de Courseulles-sur-Mer
De Kanton gouf mam Dekret vum 17. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Direktiounsbezierk Dresden
Den Direktiounsbezierk Dresden ass den Nofollger vum Regierungsbezierk Dresden am däitsche Fräistaat Sachsen. E steet an der Hierarchie tëscht de Landkreesser an der Landesregierung.
De Verwaltungssëtz ass zu Dresden.
Cook (Moundkrater)
De Cook ass en Aschlagkrater op der viischter Moundsäit um südwestleche Rand vum Mare Fecunditatis, südëstlech vum Krater Colombo an nordëstlech vum Krater Monge.
De Kraterrand ass erodéiert a bannen ass hie vun der Lava vum Mare opgefëllt.
De Krater gouf 1935 vun der I.A.U. nom engleschen Entdecker James Cook genannt.
L'Onde
ass eng Konschtinstallatioun vum Jean-Bernard Métais am Park Edmond Klein an der Stad Lëtzebuerg.
De Métais huet d'„Wellen“ 2007 um Buedem vum fréiere Fort Lambert, engem Reduit dee 1685 vum Vauban gebaut gi war, installéiert. Säi Wierk soll d'Absurditéit vum Krich illustréieren.
Schlass vun Neuville-en-Condroz
D'Schlass vun Neuville-en-Condroz steet an der Sektioun Neuville-en-Condroz vun der belscher Gemeng Neupré an der Provënz Léck a Wallounien.
D'Härschaft vun Neuville war virum 15. Joerhonnert an den Hänn vun der Famill Donmartinn, duerno huet se der Famill Warnant de Warfusée gehéiert. Duerch Ierfschaft koum s'an de Besëtz vun der Famill de Lannoy-Clervaux an duerno an d'Famill de Tornaco.
Philippe Schaus
De Philippe Schaus, gebuer de 6. Juni 1963, ass e lëtzebuergeschen Ingenieur a Manager.
No sengem Secondaire am Stater Kolléisch huet hie vun 1982 bis 1987 op der Universitéit vu Léck Fligerbau studéiert an duerno e Business MBA um INSEAD gemaacht.